CELEX: 22012D0127
Language: fi
Date: 2012-07-13 00:00:00
Title: ETA:n sekakomitean päätös N:o 127/2012, annettu 13 päivänä heinäkuuta 2012 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

8.11.2012   
            
            
               FI
            
            
               Euroopan unionin virallinen lehti
            
            
               L 309/6
            
         ETA:n SEKAKOMITEAN PÄÄTÖS
   N:o 127/2012,
   annettu 13 päivänä heinäkuuta 2012,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin 15 päivänä kesäkuuta 2012 annetulla ETA:n sekakomitean päätöksellä N:o 106/2012 (1).
            
         
               (2)
            
            
               Lelujen turvallisuudesta 18 päivänä kesäkuuta 2009 annettu Euroopan parlamentin ja neuvoston direktiivi 2009/48/EY (2) olisi otettava osaksi sopimusta.
            
         
               (3)
            
            
               Direktiivillä 2009/48/EY kumotaan neuvoston direktiivi 88/378/ETY (3), joka on otettu osaksi sopimusta ja joka olisi näin ollen poistettava sopimuksesta 20 päivästä heinäkuuta 2013 lukien,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan sopimuksen liitteessä II oleva XXIII luku seuraavasti:
   
               1.
            
            
               Poistetaan 1 kohdan (neuvoston direktiivi 88/378/ETY) teksti 20 päivästä heinäkuuta 2013 lukien.
            
         
               2.
            
            
               Lisätään 1 kohdan (neuvoston direktiivi 88/378/ETY) jälkeen kohta seuraavasti:
               
                           ”1a.
                        
                        
                           
                              32009 L 0048: Euroopan parlamentin ja neuvoston direktiivi 2009/48/EY, annettu 18 päivänä kesäkuuta 2009, lelujen turvallisuudesta (EUVL L 170, 30.6.2009, s. 1)”.
                        
                     
         2 artikla
   Direktiivin 2009/48/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 14 päivänä heinäkuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4), tai 13 päivänä heinäkuuta 2012 annetun ETA:n sekakomitean päätöksen N:o 126/2012 (5) voimaantulopäivänä sen mukaan, kumpi niistä on myöhäisempi.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 13 päivänä heinäkuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 270, 4.10.2012, s. 6.
   
      (2)  EUVL L 170, 30.6.2009, s. 1.
   
      (3)  EYVL L 187, 16.7.1988, s. 1.
   
      (4)  Valtiosäännön asettamista vaatimuksista ei ole ilmoitettu.
   
      (5)  Katso tämän virallisen lehden sivu 4.